Diari Oficial de la Generalitat Valenciana


Sumari del DOGV 4548, del 21-07-2003 (2003/8205)

Informació pública del programa de desenvolupament d'actuació integrada Sector Orito Garden i ampliació de les normes subsidiàries de Monforte del Cid.
-------------------------------------------------------------------------------------------------------------------------------------------------------

### Dades del document

Número de DOGV
:   4548

Data del DOGV
:   21-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8205


Organisme emissor
:   Litoral Playa, SL

Tipus de document
:   Anunci

Informació pública del programa de desenvolupament d'actuació integrada Sector Orito Garden i ampliació de les normes subsidiàries de Monforte del Cid. [2003/X8205]
  
Mitjançant este edicte s'anuncia l'obertura d'un període d'informació pública per termini de dos mesos, comptador a partir de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del Sector de sòl urbanitzable Orito Garden i ampliació de les normes subsidiàries de Monforte del Cid, promogut per la mercantil Litoral Playa, SL, de nacionalitat espanyola, amb domicili a Santa Pola (Alacant), carrer de José Alejo Bonmatí núm. 4.
  
Esta documentació consisteix en:
  
1. Programa de desenvolupament de l'actuació integrada del Sector Orito Garden i ampliació de les normes subsidiàries de Monforte del Cid.
  
2. Expedient d'homologació modificativa del Sector Orito Garden i ampliació de les normes subsidiàries de Monforte del Cid.
  
3. Pla parcial del Sector Orito Garden i ampliació de les normes subsidiàries de Monforte del Cid.
  
4. Avantprojecte d'urbanització del Sector Orito Garden i ampliació de les normes subsidiàries de Monforte del Cid.
  
5. Estudi d'impacte ambiental del Sector Orito Garden i ampliació de les normes subsidiàries de Monforte del Cid.
  
La documentació assenyalada estarà a la vista durant l'expressat període d'exposició pública en la Notaria de Jorge Hernández Santonja sítia a Novelda, avinguda de la Constitució núm. 9, on podrà ser consultada de dilluns a divendres de 10.00 a 14.00 hores, així com en les dependències de l'Ajuntament de Monforte del Cid.
  
Es fa advertència que, dins del termini d'un mes comptat des de la publicació de l'anunci en el Diari Oficial de la Generalitat Valenciana, qualsevol persona podrà comparéixer en la notaria abans ressenyada per a obtindre còpia de l'acta notarial de protocol·lització o sol·licitar que esta li siga exhibida, així com també podrà presentar al·legacions a la citada documentació.
  
Així mateix, es fa constar la possibilitat de consultar durant el mateix termini en l'Ajuntament les actuacions derivades de la documentació depositada en este i de presentar davant aquest les al·legacions que tinga per convenients a l'alternativa tècnica exposada al públic; es fa constar així mateix que es podran presentar alternatives tècniques en competència a l'exposada al públic en un període de vint dies a comptar des de la publicació en el DOGV d'este edicte, i a formular proposicions juridicoeconòmiques dins dels terminis legalment establits, tot això segons el que disposa els articles 45, 46 i 48 de la Llei Reguladora de l'Activitat Urbanística.
  
La relació de titulars afectats és la que es relaciona a continuació, si bé per si no fóra possible la notificació individualitzada a algun d'ells, este edicte que es publica servirà per a esmenar qualsevol defecte en què es puga incórrer en la citada notificació i per a notificar a aquells titulars cadastrals que siguen desconeguts:
  
El termini per a formular alternatives tècniques en competència amb l'exposada al públic de vint dies podrà així mateix ser ampliat en uns altres 20 dies si, durant els 10 primers dies d'informació pública, qualsevol interessat es compromet fefaentment de formular alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al registre general de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, el dia següent hàbil a la conclusió del termini per a la presentació i, en tot cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística.
  
Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.